Die redelike sterk aardbewing wat Suid-Afrika vanjaar getref het, met die episentrum in die Stilfontein-Klerksdorp-Orkney-omgewing sal nie net onthou word weens die feit dat dit naas die Bolandse aardbewing van die 60’s, die sterkste in die land se onlangse geskiedenis was, of weens die skade en lewensverlies nie. Aardbewings was reeds op die agenda toe dit geblyk het dat ’n deel van die motivering vir die bou van bunkers by Nkandla, die “waarskynlikheid” van ŉ aardbewing was.
Maroela was eerste uit die blokke om in ’n nuuskommentaar ’n volledige oorsig van Suid-Afrika se aardbewinggeskiedenis en waarskynlikhede te verskaf. Die formele ondersoek na die oorsaak van hierdie aardbewing is nog nie afgehandel nie.
Een van die teorieë, waarvan ander geoloë verskil, is dat dit verband hou met die Oos-Afrika-slenkdal waar Oos-Afrika baie stadig besig is om van die res van Afrika los te skeur. Daardie gebied is juis later vanjaar deur ’n rits matige aardbewings getref.
Ook vroeg in Desember het afgevaardigdes van bykans alle wêreldlande in Lima, Peru, saamgetrek vir ’n beraad oor klimaatsveranderinge. Die hoofdoel van die beraad, (bekend as COP 20), was om die teks te formuleer wat volgende jaar in Parys, Frankryk, die uitgediende Kyoto-protokol moet vervang. Op die laaste nippertjie was die VSA en China nog in ŉ hewige koppestampery vasgevang, maar ŉ teks wat alle partye tevrede gelaat het, is goedgekeur. Onder die kenners wat spreekbeurte gekry het, was mense wat daarop gewys het dat die stryd om tot skoon, hernubare energie oor te skakel, ’n geveg is wat die mensdom nie durf verloor nie.
Intussen het die media in Suid-Afrika min aandag aan COP 20 geskenk. Op die plaaslike toneel was die Eskom-krisis die nuus wat die aandag getrek het, met Suid-Afrika wat op hete kole, by wyse van spreke, gesit het om te sien of Medupi se eerste fases soos beloof in Desember vanjaar aangeskakel sou kon word. Toe nou nie.
Trouens, die regering het ’n spesiale taakspan onder die leiding van adjunkpresident Cyril Ramaphosa aangestel om ’n “oorlogskamer” 30 dae lank te bedryf om Eskom, die Poskantoor en die SAL van verdere rampspoed weg te stuur. Vrae oor die erns met die projek het egter ontstaan toe Ramaphosa juis binne daardie 30 dae in Kuba gaan vakansie hou het.
Die parlement sal na vanjaar seker nooit weer dieselfde wees nie. Die opkoms van die EFF het ’n besliste nuwe dimensie na die parlement gebring, en plek-plek ook na provinsiale wetgewers. Met hul “strooptog” op die Gautengse wetgewer is groot skade aangerig.
Die EFF het hierdie poging onsagkens in die wiele begin ry. Ander partye, wat voorheen nie veel kon doen nie omdat dit as ’n “wit” teen “swart” aksie beskou sou (kon) word, kon nou ook die ANC se kapingspoging op ’n meer militante wyse aandurf, en die DA het nie ver agtergebly nie.
Mogale het gesê die mans is vermoedelik al vroeër doodgeskiet waarna hulle liggame na die mynskag geneem is. Sy het gesê die polisie vermoed die oorledenes was onwettige mynwerkers en dat hulle moontlik deur ŉ ander groep onwettige mynwerkers doodgeskiet is.